
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 513 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή της επιχείρησης «ΥΙΟΙ Μ. ΧΑΣΑΠΗ Ο.Ε.» 

στις διατάξεις του ν.3299/2004. 1 

Υπαγωγή της επιχείρησης «Α. ΠΛΑΤΗΣ & ΥΙΟΙ Ο.Ε.» 

στις διατάξεις του ν.3299/2004. 2 

Πρόσληψη με σύμβαση μίσθωσης έργου από τον 

ΔΟΥΚ. 3 

Πρόσληψη με σύμβαση μίσθωσης ενός Εξωτερικού 

Συνεργάτη από τον ΔΟΥΚ. 4 

Πρόσληψη με σύμβαση μίσθωσης έργου Ιατρού ερ¬ 
γασίας από τον ΔΟΥΚ. 5 

Προσλήψεις με σύμβαση μίσθωσης έργου από τον 
ΔΟΥΚ. 6 


Λήψη απόφασης σύμφωνα με το άρθρο 5 παρ. 5 
του ν. 703/1977, όπως ισχύει επί των μέτρων και 
προτάσεων στον κλάδο της αγοράς και εμπο¬ 
ρίας πετρελαιοειδών προϊόντων, έπειτα από το 
με υπ’ αριθμ. Ημ. Πρωτ. 4871/2.8.2006 αίτημα του 
Υπουργού Ανάπτυξης για την εξέταση του ανω¬ 
τέρω κλάδου, κατά τις διατάξεις του άρθρου 5 
του ανωτέρω νόμου. 7 


ΑΠΟΦΑΣΕΙ Σ 

(1) 

Υπαγωγή της επιχείρησης «ΥΙΟΙ Μ. ΧΑΣΑΠΗ Ο.Ε.» στις 
διατάξεις του ν.3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. IΕ/9191 /Π02/4/00238/Ε/ν.3299/2004/ 
22.12.2006 απόφαση του Γενικού Γραμματέα Περιφέ¬ 
ρειας Ανατολικής Μακεδονίας - Θράκης εγκρίνεται 
η υπαγωγή της επένδυσης της επιχείρησης «ΥΙΟΙ Μ. 
ΧΑΣΑΠΗ Ο.Ε.» που αναφέρεται στον εκσυγχρονισμό 
υφιστάμενης χοιροτροφικής μονάδας δυναμικότητας 
250 χοιρομητέρων (Κ.Α. ΣΤΑΚΟΔ 014.3) στη θέση Εξοχή 
του Δήμου Τοπείρου του Νομού Ξάνθης συνολικής δα¬ 
πάνης επτακοσίων σαράντα μίας χιλιάδων οκτακόσιων 
εξήντα έξι ευρώ (741.866,00 €) σύμφωνα με τις διατάξεις 
του ν. 3299/2004, με ποσοστό επιχορήγησης 50% επί 
του συνολικού κόστους δηλαδή ποσό επιχορήγησης 


10 Απριλίου 2007 

ύψους τριακοσίων εβδομήντα χιλιάδων εννιακοσίων τρι¬ 
άντα τριών ευρώ (370.933,00 €). Οι νέες μόνιμες θέσεις 
εξαρτημένης εργασίας που θα δημιουργηθούν από την 
υλοποίηση της επένδυσης μέχρι το 3ο έτος λειτουργίας 
της είναι 1 (ΕΜΕ). 

Ημερομηνία γνωμοδότησης της Επιτροπής 
14.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 

Ο Διευθυντής κ.α.α. 

ΕΥΔΟΞΙΑ ΓΕΛΑΤΟΥ 

-♦- 

( 2 ) 

Υπαγωγή της επιχείρησης «Α. ΠΛΑΤΗΣ & ΥΙΟΙ Ο.Ε.» 
στις διατάξεις του ν.3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. IΕ/9190/Π 02/4/00221/Ε/ν.3299/2004/ 
22.12.2006 απόφαση του Γενικού Γραμματέα Περιφέ¬ 
ρειας Ανατολικής Μακεδονίας - Θράκης εγκρίνεται η 
υπαγωγή της επένδυσης της επιχείρησης «Α. ΠΛΑΤΗΣ 
& ΥΙΟΙ Ο.Ε.» που αναφέρεται στον εκσυγχρονισμό υφι¬ 
στάμενης χοιροτροφικής μονάδας δυναμικότητας 300 
χοιρομητέρων (Κ.Α. ΣΤΑΚΟΔ 014.3) στη θέση Μάνδρα 
του Δήμου Αβδήρων του Νομού Ξάνθης συνολικής δα¬ 
πάνης ενός εκατομμυρίου επτακοσίων δώδεκα χιλιάδων 
οκτακόσιων εβδομήντα δύο ευρώ και ενενήντα τεσσά¬ 
ρων λεπτών (1.712.872,94 €) σύμφωνα με τις διατάξεις 
του ν. 3299/2004, με ποσοστό επιχορήγησης 51,2% επί 
του συνολικού κόστους δηλαδή ποσό επιχορήγησης 
ύψους οκτακόσιων εβδομήντα έξι χιλιάδων τριακοσίων 
ενενήντα έξι ευρώ και ενός λεπτού (876.396,01 €). Οι 
νέες μόνιμες θέσεις εξαρτημένης εργασίας που θα δη- 
μιουργηθούν από την υλοποίηση της επένδυσης μέχρι 
το 3ο έτος λειτουργίας της είναι 2 (ΕΜΕ). 

Ημερομηνία γνωμοδότησης της Επιτροπής 
14.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Διευθυντής κ.α.α. 

ΕΥΔΟΞΙΑ ΓΕΛΑΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2014 (3) 

Πρόσληψη με σύμβαση μίσθωσης έργου από τον 
ΔΟΥΚ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 7 του ν. 2503/1997. 

2) Την 14196/4.4.2003 εγκύκλιο του ΥΠΕΣΔΔΑ για τη 
πρόσληψη προσωπικού σε Επιχειρήσεις των ΟΤΑ. 

3) Την 17/2007 απόφαση του Διοικητικού Συμβουλίου 
του Δημοτικού Οργανισμού Υγείας & Κοινωνικών Θε¬ 
μάτων Δήμου Βόλου. 

4) Την υπ’ αριθμ. 3403/5.2.2007 σύμφωνη γνώμη του 
Δημάρχου Βόλου. 

5) Την από 7.2.2007 γνωμοδότηση του Νομικού Συμ¬ 
βούλου Στέφανου Καραγεώργου. 

6) Το γεγονός ότι προκαλείται δαπάνη 5.000,00 €. 

7) Τ ις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη από το Δημοτικό Οργα¬ 
νισμό Υγείας & Κοινωνικών Θεμάτων Δήμου Βόλου, με 
σύμβαση μίσθωσης έργου διάρκειας ενός (1) έτους, ενός 
(1) Ιατρού γενικής ιατρικής για τη λειτουργία του νέου 
Κοινωνικού Κέντρου Νεάπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Φεβρουάριου 2007 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 2015 (4) 

Πρόσληψη με σύμβαση μίσθωσης ενός Εξωτερικού 

Συνεργάτη από τον ΔΟΥΚ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 7 του ν. 2503/1997. 

2) Την 14196/4.4.2003 εγκύκλιο του ΥΠΕΣΔΔΑ για τη 
πρόσληψη προσωπικού σε Επιχειρήσεις των ΟΤΑ. 

3) Την 6/2007 απόφαση του Διοικητικού Συμβουλίου 
του Δημοτικού Οργανισμού Υγείας & Κοινωνικών θεμά¬ 
των Δήμου Βόλου. 

4) Την υπ’ αριθμ. 3414/5.2.2007 σύμφωνη γνώμη του 
Δημάρχου Βόλου. 

5) Την από 7.2.2007 γνωμοδότηση του Νομικού Συμ¬ 
βούλου Στέφανου Καραγεώργου. 

6) Το γεγονός ότι προκαλείται δαπάνη 5.000,00 €. 

7) Τ ις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη με σύμβαση μίσθωσης 
έργου διάρκειας ενός (1) έτους, από το Δημοτικό Ορ¬ 
γανισμό Υγείας & Κοινωνικών Θεμάτων Δήμου Βόλου, 
ενός (1) Εξωτερικού Συνεργάτη, ο οποίος θα έχει ως 
έργο του το σχεδίασμά και ανάπτυξη εκπαιδευτικών 
προγραμμάτων για παιδιά Δημοτικών Σχολείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 9 Φεβρουάριου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 


Αριθμ. 2013 (5) 

Πρόσληψη με σύμβαση μίσθωσης έργου Ιατρού εργα¬ 
σίας από τον ΔΟΥΚ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 7 του ν. 2503/1997. 

2) Την 14196/4.4.2003 εγκύκλιο του ΥΠΕΣΔΔΑ για τη 
πρόσληψη προσωπικού σε Επιχειρήσεις των ΟΤΑ. 

3) Την 8/2007 απόφαση του Διοικητικού Συμβουλίου 
του Δημοτικού Οργανισμού Υγείας & Κοινωνικών θεμά¬ 
των Δήμου Βόλου. 

4) Την υπ’ αριθμ. 3412/5.2.2007 σύμφωνη γνώμη του 
Δημάρχου Βόλου. 

5) Την από 7.2.2007 γνωμοδότηση του Νομικού Συμ¬ 
βούλου Στέφανου Καραγεώργου. 

6) Το γεγονός ότι προκαλείται δαπάνη 5.000,00 €. 

7) Τ ις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου διάρκειας ενός (1) έτους, από το Δημοτικό Οργανι¬ 
σμό Υγείας & Κοινωνικών Θεμάτων Δήμου Βόλου, ενός 
(1) Ιατρού εργασίας, σύμφωνα με τις διατάξεις του π.δ. 
17/1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 28 Φεβρουάριου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 2014 (6) 

Προσλήψεις με σύμβαση μίσθωσης έργου από τον 
ΔΟΥΚ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 7 του ν. 2503/1997. 

2) Την 14196/4.4.2003 εγκύκλιο του ΥΠΕΣΔΔΑ για τη 
πρόσληψη προσωπικού σε Επιχειρήσεις των ΟΤΑ. 

3) Την 10/2007 απόφαση του Διοικητικού Συμβουλίου 
του Δημοτικού Οργανισμού Υγείας & Κοινωνικών Θε¬ 
μάτων Δήμου Βόλου. 

4) Την υπ’ αριθμ. 3408/5.2.2007 σύμφωνη γνώμη του 
Δημάρχου Βόλου. 

5) Την από 7.2.2007 γνωμοδότηση του Νομικού Συμ¬ 
βούλου Στέφανου Καραγεώργου. 

6) Το γεγονός ότι προκαλείται δαπάνη 57.000,00 €. 

7) Τ ις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη από το Δημοτικό Οργανισμό 
Υγείας & Κοινωνικών Θεμάτων Δήμου Βόλου, με σύμβα¬ 
ση μίσθωσης έργου διάρκειας ενός (1) έτους: ενός (1) Ια¬ 
τρού γενικής ιατρικής, ενός (11 φυσιοθεραπευτή, ενός (1) 
μουσικού νια τη χορωδία, ενός (1) εκπ/τη παραδοσιακών 
χορών, δύο (2) γυμναστών, ενός (1) εκπ/τη θεραπευτικής 
γυμναστικής, και ενός (1) εκπ/τη θεατρικής έκφρασης νια 
τη λειτουργία των Κοινωνικών Κέντρων στις συνοικίες 
Ν. Δημητριάδος, Αγίας Παρασκευής, Αγίας Κυριακής, 
Αλυκών, Αγίων Αναργύρων και Νεάπολης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 28 Φεβρουάριου 2007 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 267 (7) 

Λήψη απόφασης σύμφωνα με το άρθρο 5 παρ. 5 του ν. 
703/1977, όπως ισχύει επί των μέτρων και προτάσε¬ 
ων στον κλάδο της αγοράς και εμπορίας πετρελαι¬ 
οειδών προϊόντων, έπειτα από το με υπ’ αριθμ. Ημ. 
Πρωτ. 4871/2.8.2006 αίτημα του Υπουργού Ανάπτυ¬ 
ξης για την εξέταση του ανωτέρω κλάδου, κατά τις 
διατάξεις του άρθρου 5 του ανωτέρω νόμου 

ΑΠΟΦΑΣΗ ΑΡΙΘΜ. 334Λ//2007 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα Συνεδριάσεων του 1ου 
ορόφου, του κτηρίου των Γ ραφείων της (Κότσικα ΙΑ & 
Πατησίων), την 19η Μαρτίου 2007, ημέρα Δευτέρα και 
ώρα 14:00, με την εξής σύνθεση: 

Πρόεδρος: Σπυρίδων Ζησιμόπουλος 

Μέλη: Αριστομένης Κομισόπουλος, 

Αριστέα Σινανιώτη, 

Φαίδων Στράτος, 

Βασίλης Πατσουράτης, λόγω κωλύματος του 
τακτικού μέλους Γαρυφαλιάς Αθανασίου, 
Κυριάκος Μακαρώνας, λόγω κωλύματος του 
τακτικού μέλους Χρήστου 
Ιωάννου, 

Απόστολος Ρεφενές, 

Δημήτριος Γιαννέλης, 

Ελίζα Αλεξανδρίδου, και 
Γεωργία Μπεχρή-Κεχαγιόγλου 

Γ ραμματέας: Όλγα-Ανίτα Ραφτοπούλου λόγω κωλύμα¬ 
τος της τακτικής Γραμματέως Αικατερίνης Τριβέλη. 

Θέμα της συνεδρίασης ήταν η λήψη απόφασης, σύμ¬ 
φωνα με το άρθρο 5 παρ. 5 του ν. 703/1977, όπως ισχύει, 
επί των μέτρων και προτάσεων στον κλάδο της αγο¬ 
ράς και εμπορίας πετρελαιοειδών προϊόντων, έπειτα 
από το με υπ’ αριθμ. ημ. πρωτ. 4871/2.8.2006 αίτημα του 
Υπουργού Ανάπτυξης για την εξέταση του ανωτέρου 
κλάδου, κατά τις διατάξεις του άρθρου 5 του ανωτέρου 
νόμου. 

Η έναρξη της διαδικασίας, με ανακοίνωση της Επι¬ 
τροπής Ανταγωνισμού, έλαβε χώρα στις 2.8.2006, σύμ¬ 
φωνα με την με υπ’ αριθμ. πρωτ. 3716/26.6.2006 (ΦΕΚ 
926/17.7.2006) απόφαση του Υπουργού Ανάπτυξης «Δι¬ 
αδικασία Δημόσιας Διαβούλευσης του άρθρου 5 του 
ν.703/1977». 

Στις 2.10.2006 δημοσιεύθηκαν οι απόψεις της Επιτρο¬ 
πής Ανταγωνισμού, ως προς τη διαπίστωση συνθηκών 
αποτελεσματικού ανταγωνισμού στον κλάδο αγοράς 
και εμπορίας πετρελαιοειδών, οι οποίες αποτέλεσαν 
το αντικείμενο της δημόσιας διαβούλευσης. 

Στη συνέχεια υποβλήθηκαν απόψεις από φορείς και 
λοιπούς ενδιαφερομένους που συμμετείχαν στη δια¬ 
δικασία της δημόσιας διαβούλευσης, περίληψη των 
οποίων δημοσιεύθηκε την 20.11.2006, σύμφωνα με τα 
οριζόμενα στην ως άνω υπουργική απόφαση. 


Κατόπιν, στις 3.1.2007 η Επιτροπή Ανταγωνισμού δημο¬ 
σίευσε τις απόψεις της για τα μέτρα και τις προτάσεις 
ενίσχυσης του ανταγωνισμού στον υπό εξέταση κλάδο 
και έθεσε αυτές σε δημόσια διαβούλευση. 

Τέλος, στις 20.2.2007 η Επιτροπή Ανταγωνισμού δη¬ 
μοσίευσε περίληψη των απόψεων των φορέων και λοι¬ 
πών ενδιαφερομένων που συμμετείχαν στην ανωτέρω 
διαβούλευση. 

Η Επιτροπή Ανταγωνισμού αφού έλαβε υπόψη τις 
προτάσεις της Γ ενικής Διεύθυνσης Ανταγωνισμού 
(εφεξής και Γ.Δ.Α.) κατόπιν της εξέτασης, σύμφωνα με 
το άρθρο 5 του ν. 703/1977, του κλάδου της αγοράς 
και εμπορίας πετρελαιοειδών προϊόντων, καθώς και 
τις απόψεις που διατύπωσαν οι φορείς και οι λοιποί 
ενδιαφερόμενοι κατά την ως άνω διαδικασία, 

ΣΚΕΦΘΗΚΕ ΩΣ ΕΞΗΣ 

1. Κανονιστική παρέμβαση σε κλάδους της οικονο¬ 
μίας 

1.1. Εισαγωγή. 

Η Επιτροπή Ανταγωνισμού μετά το πέρας του δεύ¬ 
τερου γύρου της δημόσιας διαβούλευσης, η οποία 
ολοκληρώθηκε στις 5.2.2007, συνήλθε σε Ολομέλεια 
προκειμένου αφενός να αξιολογήσει τα αποτελέσματα 
της δημόσιας διαβούλευσης, αφετέρου να επιβάλλει 
με απόφασή της, η οποία είναι και η μόνη εκτελεστή, 
τα μέτρα και τις προτάσεις ενίσχυσης του επιπέδου 
του ανταγωνισμού στον κλάδο των πετρελαιοειδών. Πιο 
συγκεκριμένα, ύστερα και από την λεπτομερή εξέταση 
των θέσεων και απόψεων των φορέων που συμμετείχαν 
στη διαδικασία της δημόσιας διαβούλευσης, η Επιτροπή 
Ανταγωνισμού υποχρεούται βάσει του άρθρου 5 παρ. 3 
του ν. 703/1977, όπως ισχύει, να ανακοινώσει συγκεκριμέ¬ 
να διαρθρωτικά μέτρα ή μέτρα συμπεριφοράς τα οποία 
θεωρεί ότι είναι τα απολύτως αναγκαία και πρόσφορα, 
σύμφωνα με την αρχή της αναλογικότητας, για τη δη¬ 
μιουργία συνθηκών αποτελεσματικού ανταγωνισμού. 
Τα μέτρα, τα οποία είναι δυνατόν να επιβληθούν από 
την Επιτροπή Ανταγωνισμού, αναφέρονται κυρίως στην 
τήρηση της αρχής της διαφάνειας, της μη διακριτικής 
μεταχείρισης, του λογιστικού διαχωρισμού και της υπο¬ 
χρέωσης κοστοστρέφειας στις τιμές. 

Σύμφωνα με το άρθρο 5 του ν. 703/1977, όπως ισχύει, 
η Επιτροπή Ανταγωνισμού δημοσιεύει επαρκώς και με 
πρόσφορο τρόπο αφενός τα μέτρα τα οποία οφείλουν 
να τηρήσουν οι υπόχρεοι (εταιρείες διύλισης και εμπο¬ 
ρίας, επιχειρήσεις λιανικής εμπορίας), αφετέρου τις 
προτάσεις προς τους φορείς της αγοράς (Υπουργείο 
Ανάπτυξης, Υπουργείο Μεταφορών και Επικοινωνιών, δι¬ 
αχειριστές των αυτοκινητόδρομων) που κρίνει σκόπιμες 
με σκοπό την ενίσχυση του επιπέδου του ανταγωνισμού 
στον κλάδο των πετρελαιοειδών. 

1.2. Οι θεσμικές διατάξεις της ρυθμιστικής παρέμβα¬ 
σης. 

Μετά από αίτημα του Υπουργού Ανάπτυξης ή αυτε- 
πάγγελτα, η Επιτροπή Ανταγωνισμού εξετάζει συγκεκρι¬ 
μένο κλάδο της ελληνικής οικονομίας και εφόσον διαπι¬ 
στώσει ότι στον κλάδο αυτόν δεν υπάρχουν συνθήκες 
αποτελεσματικού ανταγωνισμού και κρίνει ότι η εφαρ¬ 
μογή των άρθρων 1, 2, 2α και 4επ. δεν επαρκεί για τη 
δημιουργία συνθηκών αποτελεσματικού ανταγωνισμού 
μπορεί, με αιτιολογημένη απόφασή της, να λάβει κάθε 
απολύτως αναγκαίο κανονιστικό μέτρο συμπεριφοράς ή 

διαρθρωτικού χαρακτήρα για τη δημιουργία συνθηκών 
αποτελεσματικού ανταγωνισμού στον συγκεκριμένο 
κλάδο της οικονομίας. Η Επιτροπή Ανταγωνισμού, το 
αργότερο μέσα σε εξήντα (60) ημέρες από την έναρξη 
της διαδικασίας κατά την προηγούμενη παράγραφο, 
οφείλει να γνωστοποιήσει τις αιτιολογημένες απόψεις 
της ως προς την ύπαρξη συνθηκών αποτελεσματικού 
ανταγωνισμού στον συγκεκριμένο υπό εξέταση κλάδο 
της εθνικής οικονομίας, καθορίζοντας και τις επιμέρους 
αγορές από τις οποίες αποτελείται ο κλάδος αυτός. 

Η Επιτροπή Ανταγωνισμού δημοσιεύει τις απόψεις της 
επαρκώς και με πρόσφορο τρόπο και θέτει αυτές σε 
δημόσια διαβούλευση. Η δημόσια διαβούλευση διαρκεί 
τουλάχιστον τριάντα (30) ημέρες. 

Μετά το πέρας της δημόσιας διαβούλευσης και εφό¬ 
σον η Επιτροπή Ανταγωνισμού διαπιστώσει ότι και μετά 
τη διενέργεια της διαβούλευσης, στο συγκεκριμένο 
κλάδο της οικονομίας δεν υπάρχουν συνθήκες αποτε¬ 
λεσματικού ανταγωνισμού, ανακοινώνει συγκεκριμένα 
διαρθρωτικά μέτρα ή μέτρα συμπεριφοράς τα οποία 
θεωρεί ότι είναι τα απολύτως αναγκαία και πρόσφορα 
και σύμφωνα με την αρχή της αναλογικότητας, για τη 
δημιουργία συνθηκών αποτελεσματικού ανταγωνισμού. 
Τα μέτρα, τα οποία είναι δυνατόν να επιβληθούν από 
την Επιτροπή Ανταγωνισμού είναι, ιδίως, η τήρηση της 
αρχής της διαφάνειας, της μη διακριτικής μεταχείρι¬ 
σης, του λογιστικού διαχωρισμού και της υποχρέωσης 
κοστοστρέφειας στις τιμές. 

Η Επιτροπή Ανταγωνισμού δημοσιεύει επαρκώς και με 
πρόσφορο τρόπο τις απόψεις της για τα μέτρα που ανα¬ 
κοινώνει κατά την προηγούμενη παράγραφο και θέτει 
αυτές σε δημόσια διαβούλευση. Η δημόσια διαβούλευση 
διαρκεί τουλάχιστον τριάντα (30) ημέρες. 

Η Επιτροπή Ανταγωνισμού, μετά το πέρας της δι¬ 
αβούλευσης κατά την προηγούμενη παράγραφο και 
αφού λάβει υπόψη τα αποτελέσματα αυτής επιβάλλει 
με απόφασή της, η οποία είναι και η μόνη εκτελεστή, 
τα συγκεκριμένα μέτρα συμπεριφοράς ή διαρθρωτικού 
χαρακτήρα τα οποία θεωρεί ότι είναι τα απολύτως 
αναγκαία και σύμφωνα με την αρχή της αναλογικό- 
τητας για τη δημιουργία συνθηκών αποτελεσματικού 
ανταγωνισμού. 

Η απόφαση της Επιτροπής Ανταγωνισμού κοινοποιεί¬ 
ται αμελλητί στον Υπουργό Ανάπτυξης ο οποίος, μέσα 
σε αποκλειστική προθεσμία τριάντα (30) ημερών μπορεί, 
με αιτιολογημένη απόφασή τους, να άρει την εφαρμογή 
των μέτρων που επέβαλε η Επιτροπή Ανταγωνισμού 
ή να τροποποιήσει αυτά, εφόσον αυτό δικαιολογείται 
από λόγους κοινωνικής πολιτικής ή εθνικής οικονομίας 
ή δημοσίου συμφέροντος, που προφανώς υπερβαίνουν 
το σκοπό της λήψης όλων ή μερικών από τα συγκεκρι¬ 
μένα μέτρα. 

Το αργότερο μέσα σε ένα (1) έτος από την έκδοση των 
αποφάσεων κατά τις παραγράφους 5 ή 6 του άρθρου 
5 του ν. 703/1977, όπως ισχύει, η Επιτροπή Ανταγωνι¬ 
σμού οφείλει να κινήσει τη διαδικασία εξέτασης του 
σχετικού κλάδου της οικονομίας και να αξιολογήσει 
κατά πόσον έχουν αποκατασταθεί οι συνθήκες αποτε¬ 
λεσματικού ανταγωνισμού ή κατά πόσον είναι αναγκαίο, 
να τροποποιηθούν τα μέτρα τα οποία έχει λάβει και να 
επιβληθούν μέτρα ελαφρύτερα ή βαρύτερα, κατά περί¬ 
πτωση. Για το σκοπό αυτόν ακολουθείται η διαδικασία 
των προηγούμενων παραγράφων. Σε κάθε περίπτωση 


ο Υπουργός Ανάπτυξης μπορεί να υποβάλει σχετικό 
αίτημα στην Επιτροπή Ανταγωνισμού, εφόσον το κρίνει 
αναγκαίο. 

Οι αποφάσεις που εκδίδονται σύμφωνα με τις πα¬ 
ραγράφους 6 και 7 του άρθρου 5 του ν.703/1977, όπως 
ισχύει, προσβάλλονται με αίτηση ακύρωσης ενώπιον 
του Συμβουλίου της Επικράτειας, από όποιον έχει προς 
τούτο έννομο συμφέρον. 

Γ ια την εφαρμογή του παρόντος άρθρου, η Επιτρο¬ 
πή Ανταγωνισμού συλλέγει τα αναγκαία στοιχεία σύμ¬ 
φωνα με τις διατάξεις των άρθρων 25, 26 και 27 του 
ν.703/1977. 

Σε κάθε επιχείρηση η οποία δεν εφαρμόζει τις απο¬ 
φάσεις που εκδίδονται σύμφωνα με τις παραγράφους 6 
και 7 επιβάλλεται, με απόφαση της Επιτροπής Ανταγω¬ 
νισμού, σύμφωνα με το άρθρο 9 του ν.703/1977, πρόστι¬ 
μο τουλάχιστον δεκαπέντε χιλιάδων (15.000) ευρώ, που 
μπορεί να φτάσει μέχρι ποσό ίσο με το 15% του ετήσιου 
κύκλου εργασιών της επιχείρησης, που υπολογίζεται 
σύμφωνα με το άρθρο 4στ του ν.703/1977. 

Με απόφαση του Υπουργού Ανάπτυξης η οποία εκ- 
δίδεται ύστερα από σύμφωνη γνώμη της Επιτροπής 
Ανταγωνισμού, ρυθμίζονται τα θέματα, που αφορούν 
στη δημόσια διαβούλευση, στις ελάχιστες προϋποθέσεις 
δημοσιότητας και στο περιεχόμενο αυτής, στη διαδικα¬ 
σία, καθώς και στους όρους και τις προϋποθέσεις με τη 
συνδρομή των οποίων ο Υπουργός Ανάπτυξης μπορεί 
να ανακαλεί την εφαρμογή των μέτρων που προτείνει η 
Επιτροπή Ανταγωνισμού ή να προβαίνει σε τροποποίηση 
αυτών, καθώς και κάθε άλλη σχετική λεπτομέρεια. 

Αν, από τη διαδικασία της έρευνας και της διαβούλευ¬ 
σης κατά τις διατάξεις του άρθρου αυτού, προκύψει ότι 
συντρέχουν οι προϋποθέσεις εφαρμογής των άρθρων 
81 και 82 της Συνθ. Ε.Κ., εφαρμόζονται οι διατάξεις του 
Κανονισμού (Ε.Κ.) αριθ. 1/2003 του Συμβουλίου της 16ης 
Δεκεμβρίου 2002 (Ε1/4.1.2003) και κατά περίπτωση οι 
διατάξεις του άρθρου αυτού που είναι σχετικές με τα 
προαναφερόμενα άρθρα της Συνθ. Ε.Κ. και οι διατάξεις 
των άρθρων 1, 2 και 4 επ. του ν.703/1977. 

2. ΠΡΟΤΑΣΕΙΣ ΕΝΙΣΧΥΣΗΣ ΤΟΥ ΑΝΤΑΓΩΝΙΣΜΟΥ 

2.1. Εποπτεία της αγοράς πετρελαιοειδών 

Η Επιτροπή Ανταγωνισμού προτείνει τη συνολική ανα¬ 
θεώρηση της υφιστάμενης μεθοδολογίας που αφορά 
στη συγκέντρωση και κυρίως την επεξεργασία των 
δεδομένων (τιμές και κόστος προϊόντων, εισαγωγές 
υγρών καυσίμων, κ.λπ.) από την αρμόδια διοικητική αρχή 
(Υπουργείο Ανάπτυξης). Ειδικότερα, προτείνεται η δη¬ 
μιουργία Ολοκληρωμένου Πληροφοριακού Συστήματος 
Πετρελαίου (ΟΠΣΠ), το οποίο θα περιλαμβάνει την απαι- 
τούμενη πληροφόρηση, έτσι ώστε ο έλεγχος και η επο¬ 
πτεία της αγοράς να είναι πιο αποτελεσματικός από τις 
αρμόδιες αρχές (Υπουργείο Ανάπτυξης, ΡΑΕ, Επιτροπή 
Ανταγωνισμού). Στο ΟΠΣΠ, θα πρέπει να εντάσσονται 
στοιχεία που αφορούν μεταξύ των άλλων στις τιμές, 
τις διακινούμενες ποσότητες και το κόστος κτήσης των 
πετρελαιοειδών σε κάθε επιμέρους στάδιο επιπλέον 
της υποχρέωσης γνωστοποίησης των τιμών από τους 
φορείς της αγοράς (εταιρείες διύλισης και εμπορίας) 
που επιβάλλει η υφιστάμενη νομοθεσία (Υπουργική 
Απόφαση Δ1/11144). Τέλος, στην προσπάθεια ενίσχυσης 
του ανταγωνισμού στον κλάδο των πετρελαιοειδών, η 
Επιτροπή Ανταγωνισμού προτείνει να δοθούν επιπρό¬ 
σθετες αρμοδιότητες στη Ρυθμιστική Αρχή Ενέργειας 

σχετικά με την εποπτεία της αγοράς πετρελαιοειδών 
τόσο σε ρυθμιστικό (βχ απίβ), όσο και σε παρεμβατικό 
επίπεδο (θχ ροδί). 

2.2. Η αγορά διύλισης (Αγορά 1). 

Για την άρση των περιορισμών που καταγράφονται 
στη συγκεκριμένη αγορά και μέχρι να είναι διαθέσιμοι 
στην αγορά επαρκείς αποθηκευτικοί χώροι, η Επιτροπή 
Ανταγωνισμού προτείνει: 

- Την άμεση ολοκλήρωση του κανονισμού τήρησης 
αποθεμάτων ασφαλείας. 

- Τη μελέτη και διερεύνηση της δυνατότητας δημι¬ 
ουργίας οργανισμού τήρησης αποθεμάτων ασφαλείας 
ακολουθώντας το παράδειγμα πολλών ευρωπαϊκών 
χωρών. 

- Τη μέριμνα της πολιτείας για τη διευκόλυνση δημι¬ 
ουργίας αποθηκευτικών χώρων από τις εταιρείες που 
δραστηριοποιούνται στον τομέα των καυσίμων μέσω 
της παραχώρησης και χωροθέτησης δημόσιας γης για 
τις εγκαταστάσεις αποθηκευτικών χώρων και δεξαμε¬ 
νών μεγάλου κυβισμού. 

Αποθέματα ασφαλείας. 

Η Επιτροπή Ανταγωνισμού προτείνει την ολοκλήρωση 
του κανονισμού τήρησης αποθεμάτων ασφαλείας από 
το Υπουργείο Ανάπτυξης, καθώς με αυτό τον τρόπο 
θα διευκολυνθούν οι εισαγωγές πετρελαιοειδών και θα 
επιτευχθεί η ενίσχυση του ανταγωνισμού στην αγορά 
διύλισης. Ο εν λόγω κανονισμός θα περιλαμβάνει -με¬ 
ταξύ άλλων- τη διαδικασία και τις προϋποθέσεις για 
την πιστοποίηση αποθηκευτικών χώρων ως αποθηκών 
τήρησης αποθεμάτων ασφαλείας και κυρίως τους όρους 
πρόσβασης τρίτων σε αποθήκες τήρησης αποθεμάτων 
ασφαλείας, την υποχρέωση κοινοποίησης στον Υπουρ¬ 
γό Ανάπτυξης και της ΡΑΕ όλων των συμβάσεων που 
συνάπτονται για την πρόσβαση σε αποθήκες τήρησης 
αποθεμάτων ασφαλείας, καθώς και τις ειδικές λεπτομέ¬ 
ρειες σχετικά με το αντάλλαγμα (ποροΐίαίθά ΙΝιτΙ-ραιΙγ 
300Θ53 Ι3πίί) για την πρόσβαση σε αποθήκες τήρησης 
αποθεμάτων ασφαλείας. Στο σημείο αυτό τονίζεται ότι 
δεν θα πρέπει να θεσπιστεί η επιβολή ανώτατου ορίου 
στο τίμημα για την πρόσβαση τρίτων στις αποθήκες 
τήρησης αποθεμάτων ασφαλείας όπως προβλέπει η 
παρ. 9 του άρθρου 12 του ν. 3054/2002. Θα πρέπει να 
σημειωθεί ότι η επιβολή ανώτατου ορίου δεν αποτελεί 
πάγια ρύθμιση, αλλά μέτρο που λαμβάνεται 30 άοο, 
εφόσον τεκμηριώνεται η ύπαρξη ιδιαίτερων συνθηκών 
αθέμιτου ή ελλιπούς ανταγωνισμού στη σχετική αγορά. 
Η εφαρμογή οποιουδήποτε τέτοιου μέτρου, το οποίο ως 
παρεμβατικό επιδρά στρεβλωτικά στον ανταγωνισμό, 
προϋποθέτει τη γνώση μεγάλου αριθμού δεδομένων 
και στοιχείων τόσο της εγχώριας όσο και της διεθνούς 
σχετικής αγοράς, προκειμένου να υπολογιστεί η επι¬ 
βαλλόμενη ανώτατη τιμή, η συγκέντρωση των οποίων 
προφανώς προϋποθέτει τη λειτουργία της αγοράς αυ¬ 
τής για εύλογο χρονικό διάστημα. 

Εναλλακτικά, ένα πρόσφορο μέτρο για την ενίσχυση 
του ανταγωνισμού στον κλάδο διύλισης είναι η αναθε¬ 
ώρηση και τροποποίηση της νομοθεσίας περί τηρήσεως 
αποθεμάτων ασφαλείας έτσι ώστε η ευθύνη για την 
τήρησή τους να ανήκει σε ξεχωριστό φορέα μη κερ¬ 
δοσκοπικού χαρακτήρα που θα δημιουργηθεί για το 
σκοπό αυτό. Με αυτό τον τρόπο, οι εταιρείες εμπορίας 
πετρελαιοειδών και οι λοιποί εν δυνάμει εισαγωγείς 
(μεγάλοι τελικοί καταναλωτές) θα μπορούν να πραγμα¬ 


τοποιούν εισαγωγές. Για το σκοπό αυτό θα μπορούσε 
να εισπράττεται ειδικό τέλος από τις εταιρείες του 
κλάδου ανάλογο με τις πωλήσεις τους και όχι τις ει¬ 
σαγωγές. Γ ια την εφαρμογή του μέτρου αυτού αρμόδιο 
είναι το Υπουργείο Ανάπτυξης το οποίο θα πρέπει να 
αναλάβει τόσο την μελέτη της εφαρμογής όσο και την 
πρωτοβουλία κατάρτισης και προώθησης της σχετικής 
νομοθεσίας. Ο ειδικός φορέας θα τηρεί τα αποθέματα 
ασφαλείας για λογαριασμό των υπόχρεων έναντι κα¬ 
θορισμένου τιμήματος, στο οποίο θα περιλαμβάνεται 
και το κόστος τήρησης των αποθεμάτων αυτών. Με 
αυτό τον τρόπο οι «παίκτες» της αγοράς (πΐ3ΐ·|<β1βι·5) 
θα έχουν τη δυνατότητα να διατηρούν τα αποθέματα 
ασφαλείας που τους αναλογούν βάσει του νόμου, χω¬ 
ρίς να οδηγούνται σε αδυναμία πραγματοποίησης των 
εισαγωγών. 

Τέλος, εξεταστέα μπορεί να είναι η μέριμνα της πο¬ 
λιτείας για την εξεύρεση χώρων και τη διευκόλυνση 
εγκατάστασης αποθηκών και δεξαμενών μεγάλου κυβι¬ 
σμού, ώστε να καταστεί δυνατή η αποθήκευση των πε¬ 
τρελαιοειδών και υποπροϊόντων τους, από τις εταιρείες 
εμπορίας και τους εισαγωγείς. Απαραίτητη προϋπόθεση 
είναι η ολοκλήρωση του χωροταξικού σχεδιασμού της 
χώρας, λαμβάνοντας υπόψη την ιδιαίτερη ευαισθησία 
των τοπικών κοινωνιών στην αποθήκευση πετρελαιοει¬ 
δών. Με αυτό τον τρόπο, εκτιμάται ότι θα αυξηθούν οι 
επενδύσεις από τις εταιρείες εμπορίας με σημαντικές 
συνέπειες στο επίπεδο του ανταγωνισμού. 

2.3. Η αγορά χονδρικής εμπορίας (Αγορά 2). 

Γ ια την ενίσχυση των συνθηκών ανταγωνισμού στην 
αγορά της χονδρικής εμπορίας, η Επιτροπή Ανταγωνι¬ 
σμού, λαμβάνοντας υπόψη τις απόψεις των συμμετεχό- 
ντων στη δημόσια διαβούλευση, προτείνει: 

- Τη γνωστοποίηση των εκπτώσεων των εταιρειών 
εμπορίας στο αρμόδιο Υπουργείο Ανάπτυξης και την 
ένταξη τους στο ΟΠΣΠ. 

- Την άρση των εμποδίων για την αντικατάσταση των 
Ιδιωτικής Χρήσης Βυτιοφόρων (ΙΧΒ) αυτοκινήτων των 
εταιρειών εμπορίας πετρελαιοειδών με νέα σύγχρονων 
προδιαγραφών. 

- Την άρση των περιορισμών ως προς την έκδοση 
νέων αδειών μεταφοράς υγρών καυσίμων από ΙΧΒ. 

Εκπτωτική πολιτική εταιρειών. 

Προκειμένου να διευκολυνθεί η αποτελεσματική επο¬ 
πτεία της αγοράς πετρελαιοειδών σε σχέση με τον 
τρόπο χορήγησης των εκπτώσεων από τις εταιρείες 
εμπορίας, η Επιτροπή Ανταγωνισμού προτείνει τη γνω¬ 
στοποίηση των εκπτώσεων (τιμολογίου και απολογιστι¬ 
κές) στις εποπτεύουσες αρχές (Υπουργείο Ανάπτυξης 
και ΡΑΕ) - όπως ακριβώς ορίζει η υπουργική απόφαση 
Δ1/11144 με τις τιμές των καυσίμων στην αγορά διύλι¬ 
σης και χονδρικής εμπορίας- και εισαγωγή τους στο 
ΟΠΣΠ. 

Μεταφορά των πετρελαιοειδών. 

Ο καθορισμός από την Πολιτεία (με κοινή υπουργι¬ 
κή απόφαση) των κατώτατων ορίων κομίστρου για τη 
μεταφορά των υγρών καυσίμων με Δημοσίας Χρήσης 
Βυτιοφόρα (ΔΧΒ) αυτοκίνητα, παρ’ ότι ενδεχομένως 
υπαγορεύεται από λόγους κοινωνικής πολιτικής, δεν 
συμβιβάζεται με τους κανόνες του ανταγωνισμού. Προ¬ 
κειμένου να ενισχυθεί το επίπεδο ανταγωνισμού στη 
διακίνηση των υγρών καυσίμων, η Επιτροπή Ανταγω¬ 
νισμού προτείνει όπως εξετασθεί από το Υπουργείο 

Μεταφορών αφενός η άρση των όποιων εμποδίων στην 
αντικατάσταση των ΙΧΒ των εταιρειών εμπορίας με νέα 
σύγχρονων προδιαγραφών, αφετέρου η δυνατότητα 
έστω και σταδιακής απελευθέρωσης εισόδου στον κλά¬ 
δο διακίνησης υγρών καυσίμων με έκδοση νέων αδειών 
ΙΧΒ. Πιο συγκεκριμένα, το Υπουργείο Μεταφορών και 
Επικοινωνιών, λόγω αρμοδιότητας και ανάλογης εμπει¬ 
ρίας διαθέτει σημαντική πληροφόρηση έτσι ώστε και 
με τη συμμετοχή των εμπλεκόμενων φορέων (εταιρείες 
εμπορίας, πρατηριούχοι, ιδιοκτήτες ΔΧΒ αυτοκινήτων, 
μεταπωλητές πετρελαίου θέρμανσης, κ.λπ.) και λαμβά- 
νοντας υπόψη θέματα όπως η ασφάλεια της διακίνησης 
και του ενεργειακού εφοδιασμού της χώρας, η αξιοποί¬ 
ηση του ήδη υπάρχοντος δυναμικού και η αντιμετώπιση 
της παράνομης διακίνησης και εμπορίας πετρελαιοει¬ 
δών να επιτευχθεί, έστω και σταδιακά, η απελευθέρωση 
εισόδου στον κλάδο διακίνησης υγρών καυσίμων με 
έκδοση νέων αδειών ΙΧΒ. 

2.4. Η αγορά λιανικής πώλησης (Αγορά 3). 

Για την ενίσχυση των συνθηκών ανταγωνισμού στην 
αγορά λιανικής πώλησης, η Επιτροπή Ανταγωνισμού 
προτείνει: 

- Την απελευθέρωση του ωραρίου λειτουργίας των 
πρατηρίων υγρών καυσίμων. 

- Την αναθεώρηση της κείμενης νομοθεσίας που 
αφορά στην αδειοδότηση και τους όρους λειτουργίας 
των πρατηρίων υγρών καυσίμων με σκοπό την είσοδο 
δυνητικών ανταγωνιστών. 

- Τον επανακαθορισμό του καθεστώτος αδειοδότησης 
στους χώρους των πρατηρίων υγρών καυσίμων με σκο¬ 
πό την αύξηση των πηγών εσόδων και κατά συνέπεια 
τη μείωση της τελικής τιμής των καυσίμων. 

- Την άρση της διάταξης που αφορά στην επιβολή 
ανώτατων τιμών καταναλωτή (πλαφόν). 

- Την αναθεώρηση των συμβάσεων των πρατηρίων 
εντός «κλειστών» αυτοκινητόδρομων με σκοπό την άρση 
των περιορισμών του ανταγωνισμού. 

- Την τοποθέτηση ειδικών ηλεκτρονικών πινάκων σε 
«κλειστούς» αυτοκινητόδρομους προς ενημέρωση των 
διερχομένων οδηγών για την τιμή των υγρών καυσίμων 
στα επόμενα δύο πρατήρια. 

Περιορισμοί του ανταγωνισμού. 

Η ελεύθερη και χωρίς χρονικούς περιορισμούς λει¬ 
τουργία των πρατηρίων των υγρών καυσίμων δίνει με¬ 
γαλύτερη δυνατότητα επιλογής στον τελικό καταναλω¬ 
τή με σημαντικά οφέλη για τον τελευταίο. Τονίζεται ότι 
ο περιορισμός ως προς το ωράριο λειτουργίας των πρα¬ 
τηρίων δύναται να επιφέρει την αύξηση των τιμών από 
τα πρατήρια που λειτουργούν (εκ περιτροπής) εκτός 
του ωραρίου και τα οποία επωφελούνται της απουσίας 
ανταγωνισμού. Η αύξηση αυτή των τιμών μπορεί να 
συμπαρασύρει τις τιμές λιανικής πώλησης και εντός 
του κανονικού ωραρίου λειτουργίας των πρατηρίων. 
Γ ια το σκοπό αυτό, η Επιτροπή Ανταγωνισμού προτεί¬ 
νει την απελευθέρωση του ωραρίου λειτουργίας των 
πρατηρίων υγρών καυσίμων. Εναλλακτικά, προτείνεται 
η διεύρυνση του υπάρχοντος ωραρίου λειτουργίας και 
η δυνατότητα εγκατάστασης αυτόματων πωλητών στα 
νόμιμα λειτουργούντα πρατήρια υγρών καυσίμων και 
μετά το πέρας του ημερήσιου ωραρίου λειτουργίας . 
Ειδικά για τα νησιά, την θερινή περίοδο (Μαΐο-Σεπτέμ- 
βριο) η πλήρης απελευθέρωση του ωραρίου λειτουργίας 
κρίνεται απαραίτητη. 


Εκτός όμως από την απελευθέρωση του ωραρίου 
λειτουργίας των πρατηρίων υγρών καυσίμων, η Επι¬ 
τροπή Ανταγωνισμού προτείνει την αναθεώρηση της 
κείμενης νομοθεσίας που αφορά στην αδειοδότηση 
και τους όρους λειτουργίας των πρατηρίων υγρών 
καυσίμων. Ειδικότερα, σύμφωνα με το ισχύον θεσμικό 
πλαίσιο (π.δ. 118/2006) υφίστανται σημαντικοί χωρο¬ 
ταξικοί περιορισμοί για την ίδρυση νέων πρατηρίων 
υγρών καυσίμων με αποτέλεσμα να καταγράφονται 
εμπόδια εισόδου σε δυνητικούς ανταγωνιστές (για 
παράδειγμα υπεραγορές) που επιθυμούν να εισέλ¬ 
θουν στην αγορά της λιανικής πώλησης. Προκειμένου 
όμως να αδειοδοτηθούν για δραστηριοποίηση στην 
αγορά λιανικής πώλησης δυνητικοί ανταγωνιστές (με¬ 
γάλοι όμιλοι υπεραγορών, πολυκαταστήματα, κ.ο.κ), 
θα πρέπει να διασφαλιστούν ορισμένες βασικές προ¬ 
ϋποθέσεις. Ειδικότερα, η δραστηριοποίηση ανταγω¬ 
νιστών «μεγάλου» μεγέθους θα πρέπει να λαμβάνει 
χώρα εκτός των αστικών κέντρων, ενώ παράλληλα θα 
πρέπει να τηρούνται αυξημένοι όροι ασφάλειας και 
περιβαλλοντικής προστασίας. 

Μια άλλη σημαντική πηγή αύξησης της έντασης του 
ανταγωνισμού στην αγορά της λιανικής πώλησης είναι 
και ο επανακαθορισμός του καθεστώτος αδειοδότη- 
σης στους χώρους των πρατηρίων υγρών καυσίμων με 
σκοπό την άρση τυχόν περιορισμών όσον αφορά στην 
πώληση άλλων ειδών πλην των πετρελαιοειδών (τρόφι¬ 
μα, εφημερίδες, περιοδικά, ροφήματα, σνακς, κ.ο.κ). Με 
αυτό τον τρόπο θα επέλθει αύξηση των πηγών εσόδων 
και δυνατότητα μείωσης του περιθωρίου κέρδους των 
πρατηρίων με πτωτικές τάσεις στην τελική τιμή λιανικής 
πώλησης, υπό την προϋπόθεση ότι τα έσοδα από πηγές 
άλλες από αυτές που προέρχονται από την πώληση 
υγρών καυσίμων δεν θα υπερβαίνουν τα έσοδα από 
την πώληση των πετρελαιοειδών. Με αυτό τον τρόπο 
εκτιμάται ότι τα πρατήρια υγρών καυσίμων θα μπορέ¬ 
σουν να επιτύχουν οικονομίες φάσματος (θοοηοπιίθε οί 
εσορσ), οι οποίες θα τους βοηθήσουν να ανταγωνιστούν 
με καλύτερους όρους τους λοιπούς ανταγωνιστές . 

Τέλος, αναφορικά με τη διάσταση των τιμών στην 
αγορά των πετρελαιοειδών, η Επιτροπή Ανταγωνισμού 
κρίνει ότι η επιβολή ανώτατων τιμών καταναλωτή 
(ρΐΊοβ οσίΐίπρε), όπως ορίζεται στο άρθρο 20 παρ. 2 του 
ν.3054/2002, δεν επιτρέπει την ανάπτυξη συνθηκών υγι¬ 
ούς ανταγωνισμού στην αγορά της λιανικής πώλησης 
και προτείνει την άμεση κατάργησή του. 

Το καθεστώς των πρατηρίων στους αυτοκινητόδρο¬ 
μους. 

Όσον αφορά στα πρατήρια που δραστηριοποιούνται 
κατά μήκος του εθνικού οδικού δικτύου (ΠΑΘΕ), προ- 
τείνεται να γίνει επαναδιαπραγμάτευση των όρων των 
συμβάσεων των πρατηρίων υγρών καυσίμων τόσο με 
το Ταμείο Εθνικής Οδοποιίας (Τ.Ε.Ο), το οποίο είναι 
αρμόδιο για τη χορήγηση αδειών και τη σύναψη συμ¬ 
βάσεων με πρατήρια που λειτουργούν κατά μήκος του 
εθνικού οδικού δικτύου, όσο και με το ΕΙΔΕ ΠΑΘΕ που 
είναι αρμόδιο για τη διαχείριση του οδικού άξονα ΠΑΘΕ. 
Ειδικότερα, προτείνεται να απαλειφθούν οι όροι που 
ορίζουν τα ενοίκια σε μορφή ποσοστού επί του τζίρου 
και ποσοστού επί των διαφημίσεων καθώς δεσμεύουν 
υπέρμετρα τους πρατηριούχους. Επίσης, προτείνεται 
να τροποποιηθούν οι όροι για την ετήσια αύξηση του 
ενοικίου, η οποία πλέον θα καθορίζεται σύμφωνα με 

το ποσοστό πληθωρισμού που ανακοινώνει η Εθνική 
Στατιστική Υπηρεσία (Ε.Σ.Υ.Ε). 

Τέλος, τονίζεται ότι στο βαθμό που καταγράφονται 
ανάλογοι περιορισμοί του ανταγωνισμού και σε λοιπούς 
«κλειστούς» αυτοκινητόδρομους (Αττική Οδός, Εγνατία 
Οδός, κ.λπ.), θα πρέπει να προβλεφθούν οι αντίστοιχες 
υποχρεώσεις και στους διαχειριστές (ορθΓαίοΓε) των 
συγκεκριμένων οδικών δικτύων. 

Εκτός όμως από την αλλαγή του καθεστώτος που χα¬ 
ρακτηρίζει τα πρατήρια που διαχειρίζεται το Τ.Ε.Ο, αλλά 
και κάθε άλλος διαχειριστής των αυτοκινητόδρομων 
(Εγνατία Οδός Α.Ε, Αττική Οδός Α.Ε, κ.ο.κ), η Επιτροπή 
Ανταγωνισμού προτείνει την υποχρεωτική ανάρτηση 
ηλεκτρονικών πινάκων κατά μήκος των αυτοκινητόδρο¬ 
μων σε συγκεκριμένη απόσταση που να πληροφορούν 
τους διακινούμενους οδηγούς για την τιμή των υγρών 
καυσίμων (απλής αμόλυβδης βενζίνης και πετρελαίου 
κίνησης) τουλάχιστον στα επόμενα δύο πρατήρια και 
την απόσταση τους από τα πρατήρια αυτά. 

2.5. Προτάσεις σχετικά με τα δομικά προβλήματα του 
κλάδου. 

Προκειμένου να καταπολεμηθούν δομικά προβλή¬ 
ματα του κλάδου των πετρελαιοειδών (λαθρεμπόριο, 
νοθεία, φοροδιαφυγή), τα οποία επηρεάζουν εμμέσως 
το επίπεδο του ανταγωνισμού κυρίως στις αγορές της 
χονδρικής εμπορίας και λιανικής διάθεσης των υγρών 
καυσίμων, είναι απαραίτητη η αξιολόγηση και λήψη 
συγκεκριμένης δέσμης μέτρων από την πολιτεία σε 
συνεργασία πάντοτε με τους εμπλεκόμενους φορείς 
της αγοράς. Για το σκοπό αυτό, η αρμόδια Επιτροπή 
του Υπουργείου Οικονομίας και Οικονομικών, η οποία 
διαθέτει τις εξειδικευμένες γνώσεις και την κατάλληλη 
εμπειρία, πρέπει να συμβάλλει θετικά στην αντιμετώπι¬ 
ση των αναφυόμενων προβλημάτων του κλάδου. Η Επι¬ 
τροπή Ανταγωνισμού αναγνωρίζοντας την βαρύνουσα 
σημασία της λήψης μέτρων από την Πολιτεία για την 
αντιμετώπιση των συγκεκριμένων δομικών προβλημά¬ 
των που χαρακτηρίζουν τον κλάδο των πετρελαιοειδών 
και τα οποία δεν μπορούν να αντιμετωπιστούν χωρίς 
ρυθμιστική παρέμβαση (διόρθωση μέσω του μηχανισμού 
της αγοράς), θεωρεί ότι η επιτάχυνση προώθησης σχε¬ 
τικού νομοσχεδίου από την αρμόδια Επιτροπή κρίνεται 
απαραίτητη. 

Με την επιφύλαξη των αποτελεσμάτων που θα προκύ- 
ψουν από τις εργασίας της ανωτέρω Επιτροπής και στο 
πλαίσιο των αρμοδιοτήτων της, η Επιτροπή Ανταγωνι¬ 
σμού προτείνει προς μελέτη τη σκοπιμότητα σταδιακής 
εξίσωσης των ειδικών φόρων κατανάλωσης (ΕΦΚ) σε 
πετρελαιοειδή όπως το πετρέλαιο κίνησης με το πε¬ 
τρέλαιο θέρμανσης, αλλά και στην σούπερ αμόλυβδη 
βενζίνη με την απλή αμόλυβδη βενζίνη (95 ΠΟΝ), ως μια 
αποτελεσματική λύση στο πρόβλημα της λαθρεμπορίας 
καθώς δεν θα υπάρχει πλέον κανένα κίνητρο (όφελος) 
για την διεξαγωγή παράνομου εμπορίου στα συγκε¬ 
κριμένα υγρά καύσιμα. Η μελέτη και εφαρμογή μιας 
τέτοιας πρότασης, εναπόκειται στην αρμόδια πολιτική 
ηγεσία (Υπουργείο Οικονομίας και Οικονομικών, Υπουρ¬ 
γείο Ανάπτυξης) καθώς συνδέεται άμεσα με θέματα 
δημοσιονομικής πολιτικής. 

Εκτός όμως από τη σταδιακή σύγκλιση του ΕΦΚ στα 
εν λόγω καύσιμα, η Επιτροπή Ανταγωνισμού προτείνει 
να εξετασθεί η λύση εγκατάστασης ταμειακών μηχα¬ 
νών στα πρατήρια υγρών καυσίμων. Σε αυτή την πε¬ 


ρίπτωση, οι πρατηριούχοι θα φορολογούνται με βάση 
τις πωλήσεις τους και όχι τις αγορές τους από τις 
προμηθεύτριες εταιρείες, ενώ παράλληλα ο έλεγχος 
των εισροών-εκροών θα γίνει πιο αποτελεσματικός 
και θα εξαλειφθούν τα φαινόμενα λαθρεμπορίας και 
φοροδιαφυγής. Με την εφαρμογή του συγκεκριμένου 
μέτρου θα διευκολυνθεί ο έλεγχος της ποσότητας και 
ποιότητας των καυσίμων από τις αρμόδιες υπηρεσίες 
σε όλα τα στάδια διακίνησής των (διύλιση, εμπορία και 
λιανική διάθεση). 

Παράλληλα, προτείνεται να γίνεται αυστηρός και συ¬ 
νεχής έλεγχος από τα Κλιμάκια Ελέγχου και Διακίνησης 
Καυσίμων (Κ.Ε.Δ.Α.Κ) σε όλα τα πρατήρια υγρών καυσί¬ 
μων για παράνομη διακίνηση καθώς και έλεγχος στις 
αντλίες όλων των προϊόντων για την ακρίβεια των πα¬ 
ραδόσεων. Στο πλαίσιο των αρμοδιοτήτων που έχουν τα 
Κ.Ε.Δ.Α.Κ, προτείνεται για συγκεκριμένο χρονικό διάστη¬ 
μα (για παράδειγμα ένας μήνας), η επικόλληση ειδικού 
σήματος ελέγχου ποιότητας καυσίμου με διαφορετικό 
χρωματισμό ανάλογα με τη διαπίστωση ή μη νοθείας 
εφόσον αυτή αποδεδειγμένα οφείλεται στον πρατηρι- 
ούχο. Επίσης, προτείνεται η διακοπή της λειτουργίας 
του πρατηρίου υγρών καυσίμου για χρονικό διάστημα 
τριών μηνών σε περίπτωση υποτροπής του παραβάτη. 
Τέλος, είναι απαραίτητη η αναδιάρθρωση της κείμενης 
νομοθεσίας που αφορά στη διακίνηση των ναυτιλιακών 
καυσίμων, με τη θέσπιση αυστηρότερων μέτρων, την 
εξάλειψη των γραφειοκρατικών διαδικασιών και τον εξο¬ 
πλισμό των ελεγκτικών αρχών με τα αναγκαία μέσα. 

3. ΜΕΤΡΑ ΕΝΙΣΧΥΣΗΣ ΤΟΥ ΑΝΤΑΓΩΝΙΣΜΟΥ. 

3.1. Γ ενική περιγραφή των μέτρων. 

Στην αγορά διύλισης, η θέσπιση καθεστώτος τιμο¬ 
λόγησης επί γνωστής τιμής διυλιστηρίου θα διασφαλί¬ 
σει τη μετακύληση του πραγματικού κόστους κτήσης 
των πετρελαιοειδών στην αγορά. Η τιμή αυτή θα είναι 
γνωστή στις εταιρείες εμπορίας την ημέρα της πα¬ 
ραγγελίας. Με τον τρόπο αυτό οι εταιρείες εμπορίας 
θα γνωρίζουν την τιμή διυλιστηρίου (οχ ΐ'θίίηβΓγ), βάσει 
της οποίας θα τιμολογούν τους πελάτες τους/Ετσι 
αποφεύγεται η πρόβλεψη της τιμής διυλιστηρίου από 
κάθε εταιρεία κατά διαφορετικό τρόπο ανάλογα με τη 
μέθοδο και την υποκειμενική εκτίμηση της καθεμιάς 
από αυτές. Επίσης, ελαχιστοποιούνται οι διακυμάνσεις 
των τιμών των πετρελαιοειδών που δημιουργούνται από 
τις απότομες μεταβολές της διεθνούς τιμής του αργού 
πετρελαίου, με αποτέλεσμα αφενός να εκλείπουν κερ¬ 
δοσκοπικές τάσεις, οι οποίες ήταν ιδιαίτερα έντονες με 
την εφαρμογή του παλαιότερου συστήματος τιμολόγη¬ 
σης, αφετέρου η εποπτεία της αγοράς των πετρελαιο¬ 
ειδών από τους αρμόδιους φορείς να είναι περισσότερο 
αποτελεσματική. Με τον τρόπο αυτό εκτιμάται ότι θα 
προαχθεί ο υγιής ανταγωνισμός και θα επέλθει μεσο¬ 
πρόθεσμα μείωση των τιμών των πετρελαιοειδών στο 
βαθμό που θα εξαλειφθεί η αβεβαιότητα ως προς την 
τιμολόγηση των προϊόντων. 

Με βάση τα αποτελέσματα της δημόσιας διαβούλευ- 
σης και στο πλαίσιο ενίσχυσης του ανταγωνισμού στην 
αγορά χονδρικής εμπορίας, η Επιτροπή Ανταγωνισμού 
επιβάλλει στις εταιρείες εμπορίας πετρελαιοειδών να 
χορηγούν τις πιθανές εκπτώσεις προς τις επιχειρήσεις 
λιανικής εμπορίας (πρατήρια) σε ολόκληρη την ελληνική 
επικράτεια με βάση αντικειμενικά κριτήρια. Οι εκπτώσεις 
αυτές πρέπει να χαρακτηρίζονται από τις αρχές της 

αναλογικότητας και διαφάνειας. Τα κριτήρια, οι όροι και 
οι προϋποθέσεις με βάση τις οποίες χορηγούνται οι διά¬ 
φορες εκπτώσεις προς τους πρατηριούχους, καθώς και 
κάθε μεταβολή αυτών, θα πρέπει να κοινοποιούνται στην 
Επιτροπή Ανταγωνισμού. Η Επιτροπή Ανταγωνισμού, στο 
πλαίσιο των διατάξεων των άρθρων 1, 2 και 2α του ν. 
703/1977, όπως ισχύει, επιφυλάσσεται να εξετάσει τις 
περιπτώσεις των εκπτώσεων που δεν χορηγούνται με 
αντικειμενικά κριτήρια εκ μέρους των εταιρειών εμπορί¬ 
ας όπως για παράδειγμα οι «υποστηρικτικές» εκπτώσεις 
(ρποθ ευρροΓΐ). 

Επιπλέον, η Επιτροπή Ανταγωνισμού, προκειμένου να 
άρει τις στρεβλώσεις του ανταγωνισμού στην αγορά 
λιανικής πώλησης (μονομερής καθορισμός τιμών από 
τις εταιρείες εμπορίας, αδιαφάνεια ως προς τον τρόπο 
χορήγησης των εκπτώσεων), επιβάλλει στις εταιρείες 
εμπορίας την αναγραφή του ποσού έκπτωσης (Ευρώ/ 
λίτρο) στα εκδιδόμενα από αυτές τιμολόγια πώλησης 
υγρών καυσίμων. Επίσης, υποχρεώνει τις εταιρείες 
εμπορίας, να κοινοποιούν στην Επιτροπή Ανταγωνισμού 
αφενός τον συγκεκριμένο τρόπο τιμολόγησης, αφετέ¬ 
ρου κάθε αλλαγή αυτού του μηχανισμού τεκμηριώνο¬ 
ντας παράλληλα τους λόγους που οδήγησαν σε αυτή. 

3.2. Σύνοψη. 

Με βάση τα ανωτέρω και στο πλαίσιο των αρμοδιοτή¬ 
των της που απορρέουν από τις διατάξεις του άρθρου 5 
του ν. 703/1977, όπως ισχύει, η Επιτροπή Ανταγωνισμού 
επιβάλει τα παρακάτω μέτρα: 

α) Υποχρεώνει τις εγχώριες εταιρείες διύλισης με την 
επωνυμία «ΕΛΛΗΝΙΚΑ ΠΕΤΡΕΛΑΙΑ Α.Ε.» και «ΜΟΤΟΡ ΟΙΛ 
(ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ Α.Ε.» να τιμολογούν τα 
πετρελαιοειδή που προορίζονται για την εγχώρια αγορά 
(βενζίνες, πετρέλαιο κίνησης και θέρμανσης) σε γνωστή 
τιμή κατά την ημερομηνία παραγγελίας, αρχής γενο- 
μένης τριάντα (30) ημέρες από τη δημοσίευση της πα¬ 
ρούσας απόφασης στην Εφημερίδα της Κυβερνήσεως. 

β) Υποχρεώνει τις εγχώριες εταιρείες διύλισης με την 
επωνυμία «ΕΛΛΗΝΙΚΑ ΠΕΤΡΕΛΑΙΑ Α.Ε.» και «ΜΟΤΟΡ ΟΙΛ 
(ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ Α.Ε.» να γνωστοποιή¬ 
σουν την παρούσα απόφαση στις εταιρείες εμπορίας 
με τις οποίες κάθε μία συναλλάσεται στην ελληνική 
αγορά πετρελαιοειδών εντός τριάντα (30) ημερών από 
τη δημοσίευση της παρούσας απόφασης στην Εφημε¬ 
ρίδα της Κυβερνήσεως. 


γ) Υποχρεώνει τις εταιρείες εμπορίας πετρελαιεοιδών 
που χορηγούν εκπτώσεις (τιμολογίου, απολογιστικές, 
υποστηρικτικές, κ.ο.κ) στη θέσπιση αντικειμενικών κρι¬ 
τηρίων εθνικής εμβέλειας στον τρόπο χορήγησης των 
(τήρηση αρχών αναλογικότητας και διαφάνειας), αρχής 
γενομένης τριάντα (30) ημέρες από τη δημοσίευση της 
παρούσας απόφασης στην Εφημερίδα της Κυβερνή¬ 
σεως. 

δ) Υποχρεώνει τις εταιρείες εμπορίας πετρελαιοει¬ 
δών που χορηγούν εκπτώσεις να γνωστοποιούν στην 
Επιτροπή Ανταγωνισμού τα κριτήρια καθώς και τους 
όρους και τις λοιπές προϋποθέσεις βάση των οποίων 
χορηγούνται οι διάφορες εκπτώσεις προς τους πρατη¬ 
ριούχους, αρχής γενομένης τριάντα (30) ημέρες από τη 
δημοσίευση της παρούσας απόφασης στην Εφημερίδα 
της Κυβερνήσεως. 

ε) Υποχρεώνει τις εταιρείες εμπορίας πετρελαιεοι- 
δών να αναγράφουν το ποσό (ευρώ/λίτρο) έκπτωσης 
στα εκδιδόμενα από αυτές τιμολόγια πώλησης, αρχής 
γενομένης τριάντα (30) ημέρες από τη δημοσίευση 
της παρούσας απόφασης στην Εφημερίδα της Κυ¬ 
βερνήσεως. 

στ) Υποχρεώνει τις εταιρείες εμπορίας πετρελαιοει¬ 
δών να γνωστοποιούν στην Επιτροπή Ανταγωνισμού, 
το μηχανισμό τιμολόγησης και κάθε αλλαγή αυτού που 
εφαρμόζουν στις επιχειρήσεις λιανικής εμπορίας και 
τους λοιπούς αγοραστές των, αρχής γενομένης τριάντα 
(30) ημέρες από τη δημοσίευση της παρούσας απόφα¬ 
σης στην Εφημερίδα της Κυβερνήσεως. 

Σε περίπτωση μη συμμόρφωσης προς οποιαδήποτε 
από τις προαναφερόμενες υποχρεώσεις (υπό α, β, γ, δ, 
ε και στ), η Επιτροπή Ανταγωνισμού απειλεί επιβολή 
χρηματικής ποινής δέκα χιλιάδων ευρώ (10.000 €) κάθε 
μία από τις εταιρείες και για κάθε ημέρα μη συμμόρφω¬ 
σης από την παρέλευση του ανωτέρου προβλεπομένου 
χρόνου συμμόρφωσης. 

Η απόφαση εκδόθηκε την 20η Μαρτίου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Αναπληρωτής Γραμματέας 

ΣΠΥΡΙΔ. ΖΗΣΙΜΟΠΟΥΛΟΣ ΟΛΓΑ - ΑΝΙΤΑ ΡΑΦΤΟΠΟΥΛΟΥ 

